recursal/SuperWikiNEXT-32B huggingface dataset:
**মিডনাইটস চিলড্রেন** ইন্দো-কানাডীয় নির্মাতা দীপা মেহতা পরিচালিত ২০১২ সালের একটি চলচ্চিত্র।  মিডনাইট'স চিলড্রেন ১৯৮১ সালে প্রকাশিত সালমান রুশদির একই নামে রচিত উপন্যাস অবলম্বনে নির্মিত।

বিবরণ
-----

চলচ্চিত্রে মূল গল্প আবর্তিত হয় ১৯৪৭ সালের ১৫ আগস্ট মধ্যরাতে অর্থাৎ ব্রিটেনের কাছে থেকে ভারতের স্বাধীনতা প্রাপ্তির মুহূর্তে জন্ম নেওয়া দুই সন্তানের ভাগ্য বা নিয়তিকে ঘিরে। জাদু-বাস্তব এই চলচ্চিত্রে নিজ দেশের স্বাধীন হওয়ার রাতে জন্ম নেওয়া এই শিশুরা অতিলৌকিক বিশেষত্ব সম্পন্ন হয়, তাদের কেউ কেউ উড়তে পারে, অদৃশ্য থাকতে পারে, জাদু করার ক্ষমতাসম্পন্ন হয়, ভবিষ্যদ্বাণী করতে পারে কিংবা রূপান্তরিত হওয়ার ক্ষমতা রাখে। চলচ্চিত্রে সেই মধ্যরাতে জন্ম নেয়া দুই শিশুকে নার্স বাবা মা বদল করে দেয়। ধনীর ঘরের সন্তানকে বদলে দেওয়া হয় অতি দরিদ্র ঘরের সন্তানকে। আর দরিদ্র সন্তানটিকে দেওয়া হয় ধনী পিতামাতার কাছে। পরবর্তীতে টেলিপ্যাথিক ও অতিলৌকিক যোগে এই দুই শিশুর জীবন একের সঙ্গে অন্যের যুক্ত হয়ে পড়ে। চলচ্চিত্রে তুলে ধরা হয়েছে ৬০ বছরেরও বেশি সময়ব্যাপী ভারত-পাকিস্তানের উত্তাল ও অশান্ত ইতিহাসকে। দ্বিতীয় বিশ্বযুদ্ধের পর থেকে শুরু করে ৭০ দশকের শেষার্ধে ইন্দিরা গান্ধীর সময়কালে জরুরি অবস্থা জারি পর্যন্ত ইতিহাসের নানান বাঁক তুলে ধরা হয়েছে এতে। হিন্দু ও মুসলিম মৌলবাদীদের প্রতিরোধের আশঙ্কায় চলচ্চিত্রটির দৃশ্যায়ন পাকিস্তান বা ভারতে না করে শ্রীলঙ্কায় সম্পন্ন হয়। নির্মাণকালে ইরানের রাষ্ট্রীয় পর্যায় থেকে আপত্তি উত্থাপিত হয়। পরবর্তীতে শ্রীলঙ্কার রাষ্ট্রপতির হস্তক্ষেপে সম্ভব হয় দৃশ্যায়ন শেষ করা।

অভিনয়ে
-------

* সালিম সিনাই চরিত্রে সত্য ভাভা
* পার্বতী চরিত্রে শ্রিয়া সরন
* শিবা চরিত্রে সিদ্ধার্থ নারায়ণ
* সেলিম সিনাই (শৈশব) চরিত্রে দর্শিল সাফারি

তথ্যসূত্র
---------

1. ↑  ইতিহাসের উত্তাল পথ পরিক্রমার ছবি, প্রথম আলো, ২১ নভেম্বর ২০১৫
2. ↑  ইতিহাসের উত্তাল পথ পরিক্রমার ছবি, প্রথম আলো, ২১ নভেম্বর ২০১৫
3. ↑  "Deepa finds Midnight's Children lead - Times Of India"। *web.archive.org*। ২০১২-০৫-০৩। ২০১২-০৫-০৩ তারিখে মূল থেকে আর্কাইভ করা। সংগ্রহের তারিখ ২০২১-০৬-০৬।
4. 1 2  "Shriya Saran, Siddharth at Midnight's Children premiere"। *Sify* (ইংরেজি ভাষায়)। সংগ্রহের তারিখ ২০২১-০৬-০৬।
**কারাগারগা** শুধুমাত্র সদস্যদের জন্য ইন্টারনেট ফোরাম, বিটটরেন্ট সনাক্তকরণ, এবং নথি আদান-প্রদান সংরক্ষণাগার ওয়েবসাইট যা প্রাথমিকভাবে অস্পষ্ট বা বিরল বলে বিবেচিত চলচ্চিত্র আদান-প্রদান ও ডাউনলোড করার জন্য ব্যবহৃত হয়। ওয়েবসাইটের সদস্যদের সম্প্রদায় "সারা বিশ্ব থেকে আর্টহাউস, কাল্ট, ক্লাসিক, পরীক্ষামূলক এবং বিরল চলচ্চিত্রগুলির একটি বিশাল সমৃদ্ধ গ্রন্থাগার তৈরি করার জন্য নিবেদিত।" কারাগারগা জনসাধারণের জন্য বন্ধ, এবং শুধুমাত্র সক্রীয় সদস্য হতে আমন্ত্রণ প্রাপ্তির মাধ্যমে প্রবেশযোগ্য।

কারাগারগা ওয়েবসাইটের সংরক্ষণাগারে কয়েক হাজার চলচ্চিত্র রয়েছে, যার মধ্যে অনেকগুলি অধিগ্রহণ বা অন্য উপায়ে দেখার জন্য উপলব্ধ নয়। হলিউড প্রযোজনা বা মূলধারার ব্লকবাস্টার বলে বিবেচিত চলচ্চিত্র আপলোড করার ব্যাপারে ওয়েবসাইটের মডারেটরদের দ্বারা সদস্যদের প্রতি নিষিদ্ধ করা হয়েছে৷ সংরক্ষণাগারে বই, ম্যাগাজিন, অ্যালবাম এবং টেলিভিশন ধারাবাহিকও রয়েছে।  শেয়ারিং মিডিয়ার বাইরে, সদস্যরা আগে উপলব্ধ করা হয়নি এমন ভাষায় চলচ্চিত্রের জন্য সাবটাইটেল তৈরি করতেও পরিচিত, যেমন ইরানী পরিচালক সোহরাব শহীদ-সেলেসের বেশ কয়েকটি চলচ্চিত্রের ইংরেজি সাবটাইটেল এই ওয়েবসাইট থেকে করা হয়েছে।

তথ্যসূত্র
---------

1. 1 2 3 4 5  "Karagarga and the vulnerability of obscure films"। *National Post*। জুলাই ৩, ২০১৫। সংগ্রহের তারিখ আগস্ট ২৬, ২০২০।
2. 1 2 3  Jáuregui, Tania Tapia (জানুয়ারি ৭, ২০১৯)। "Forget Netflix: Inside the Forums Where People Share Obscure Pirated Movies"। *Vice*। জুলাই ২৩, ২০১৯ তারিখে মূল থেকে আর্কাইভ করা। সংগ্রহের তারিখ আগস্ট ২৬, ২০২০।
3. ↑  Balsom, Erika (২০১৭)। *After Uniqueness: A History of Film and Video Art in Circulation*। Columbia University Press। আইএসবিএন 978-0231176927।
4. ↑  *ReFocus: The Films of Sohrab Shahid-Saless: Exile, Displacement and the Stateless Moving Image*। Edinburgh University Press। ২০২০। পৃষ্ঠা 155। আইএসবিএন 978-1474456395। ৪ ফেব্রুয়ারি ২০২২ তারিখে মূল থেকে আর্কাইভ করা। সংগ্রহের তারিখ ৩ আগস্ট ২০২২।
***মেসীহ*** (ফার্সি: بشارت منجی), ‎ বা অধিক পরিচিত নাম হিসেবে ***দ্য মেসিয়াহ*** হল ইরানি পরিচালক নাদের তালেবজাদেহ পরিচালিত একটি ইরানি চলচ্চিত্র যেখানে যীশু খ্রিষ্ট বা ঈসা নবীকে নিয়ে নির্মিত হয়েছে এবং ইসা নবীর ইসলামী ইতিহাস অনুসরণ করে যীশু খ্রিষ্ট বা ঈসা নবীর জীবনকাহিনী প্রদর্শন করা হয়েছে। বিখ্যাত হলিউড অভিনেতা মেল গিবসন পরিচালিত ঈসা মাসীহকে নিয়ে নির্মিত দ্য প্যাশন অব দ্য ক্রিস্ট চলচ্চিত্রের বিপরীতে তিনি চলচ্চিত্রটি নির্মাণ করেছেন। এ সম্পর্কে তিনি বলেন, "প্যাশন অব দ্য ক্রিস্ট নিঃসন্দেহে একটি ভাল ছবি। কিন্তু এটি পুরোপুরি গ্রহণযোগ্য নয়, কারণ এতে প্রদর্শিত কাহিনী সম্পূর্ণরুপে সত্য নয়।" চলচ্চিত্রটির পরিসমাপ্তি দেখানো হয়েছে কুরআন ও খ্রিষ্টান বাইবেলের বুক অফ বার্নাবাস সংষ্করণ থেকে, যেটিতে বর্নিত ইসা মাসীহর জীবনকাহিনীর সাথে ইসলামী বর্ণনার অধিক সামঞ্জস্য রয়েছে। চলচ্চিত্রটিতে যীশু বা ইসা নবীর ভূমিকায় অভিনয় করেছেন ইরানি অভিনেতা আহমেদ সোলেইমানি নিয়া।

কলাকুশলীবৃন্দ
-------------

* দৃশ্য পরিচালক : সাদেঘ মিয়াজি
* আবহসঙ্গীত : সাইয়েদ জালাল হোসেইনি
* সেট ও পোশাক নকশাকার : আহমেদ সোলেইমানি-নিয়া
* মেক-আপ ডিজাইনার : মর্তুজা জাররাবি
* বিশেষ নির্মাতা : আবদুল্লাহ সা'ঈদি
* প্রোডাকশন সহযোগী : সা'ঈদ কাজেমী
* স্থিরচিত্রগ্রাহক : সাঈদ সুরাতী

ধারাবাহিক
---------

### বাংলাদেশে সম্প্রচার

ধারাবাহিকটি বাংলাদেশের এসএটিভিতে ২০১৯ সালের ১৪ই আগস্ট থেকে শাহরিয়ার বাহরানি পরিচালিত ২০০০ সালের চলচ্চিত্র *সেইন্ট মেরি* (সন্ত মরিয়ম) সহ ধারাবাহিক নাটক আকারে *বিবি মরিয়ম ও ঈসা নবী* নামে বাংলায় ডাবিং করে সম্প্রচারিত হয়।

পুরস্কার/ফেস্টিভাল
------------------

ফিলাডেলফিয়া চলচ্চিত্র উৎসবে চলচ্চিত্রটি প্রদর্শন করা হয়েছিল।

২০০৭ সালে ইতালির রিলিজিয়ন টুডে নামক চলচ্চিত্র উৎসবে আন্তঃধর্ম বিশ্বাসীদের পরষ্পরকে বুঝতে সহায়তা করার জন্য চলচ্চিত্রটি পুরষ্কৃত হয়।

তথ্যসূত্র ও টীকা
----------------

1. 1 2  "AFP: 'Islamic Jesus' hits Iranian movie screens"। Google। ১৩ জানুয়ারি ২০০৮। ১৩ মে ২০১৩ তারিখে মূল থেকে আর্কাইভ করা। সংগ্রহের তারিখ ৩ জানুয়ারি ২০১২।
2. ↑  "ABC News: Story of Jesus Through Iranian Eyes"। Abcnews.go.com। ১৬ ফেব্রুয়ারি ২০০৮। সংগ্রহের তারিখ ৩ জানুয়ারি ২০১২।
3. ↑  "New Jesus tv series through the eyes of a Muslim director"। Ibnlive.com। সংগ্রহের তারিখ ৩ জানুয়ারি ২০১২।
4. ↑  "Nader Talebzadeh, Iranian Director"। Ntalebzadeh.multiply.com। ১২ জানুয়ারি ২০১২ তারিখে মূল থেকে আর্কাইভ করা। সংগ্রহের তারিখ ৩ জানুয়ারি ২০১২।
5. 1 2  ""Jesus" reflects Muslim belief in Philadelphia filmfest"। tehran times। সংগ্রহের তারিখ ৩ জানুয়ারি ২০১২।
6. ↑  ""The Story of Jesus Through Iranian Eyes" from ABC News"। Abcnews.go.com। ১৬ ফেব্রুয়ারি ২০০৮। সংগ্রহের তারিখ ৩ জানুয়ারি ২০১২।

বহিঃসংযোগ
---------

* প্রাতিষ্ঠানিক ওয়েবসাইট
* ইন্টারনেট মুভি ডেটাবেজে *দ্য মেসিয়াহ*  উইকিউপাত্তে এটি সম্পাদনা করুন (ইংরেজি)
**কারাকোরাম মহাসড়ক** (উর্দু: شاہراہ قراقرم‎‎, সংক্ষেপে কেকেএইচ/KKH নামে পরিচিত, এছাড়াও **এন-৩৫** বা **জাতীয় মহাসড়ক ৩৫** নামে পরিচিত (উর্দু: قومی شاہراہ 35‎‎), অথবা **চীন-পাকিস্তান বন্ধুত্ব মহাসড়ক** নামেও পরিচিত) হল ১,৩০০ কিলোমিটার (৮১০ মাইল) দীর্ঘ পাকিস্তানের একটি জাতীয় মহাসড়ক, যা পাকিস্তানের পাঞ্জাব প্রদেশের হাসান আবদাল থেকে গিলগিত-বালতিস্তানের খুঞ্জেরব পাস পর্যন্ত বিস্তৃত, যেখানে এটি চীন-পাকিস্তান সীমান্ত পেরিয়ে চীন জাতীয় মহাসড়ক ৩১৪ এর সাথে সংযুক্ত হয়েছে। মহাসড়কটি পাকিস্তানের পাঞ্জাব প্রদেশ এবং খাইবার পাখতুনখোয়া গিলগিট-বালতিস্তানকে চীনের জিনজিয়াং উইঘুর স্বায়ত্তশাসিত অঞ্চলের সাথে সংযুক্ত করেছে। মহাসড়কটি একটি জনপ্রিয় পর্যটন আকর্ষণ, এবং এটি বিশ্বের সর্বোচ্চ পাকা রাস্তাগুলির মধ্যে একটি, কারাকোরাম পর্বতমালার মধ্য দিয়ে ৩৬°৫১′০০″ উত্তর ৭৫°২৫′৪০″পূর্বে খুঞ্জেরব পাসের নিকটবর্তী স্থানের সর্বাধিক উচ্চতা ৪,৭১৪ মিটার (১৫,৪৬৬ ফুট)। এটির উচ্চতর উচ্চতা এবং কঠিন অবস্থার মধ্যে তা নির্মাণ করার কারণে, এটা প্রায়ই পৃথিবীর অষ্টম আশ্চার্য হিসাবে উল্লেখ করা হয়। এটি এশিয়ান হাইওয়ে এএইচ৪ এর অংশ।

ইতিহাস
------

কারাকোরাম মহাসড়ক যা চীনের ফ্রেন্ডশিপ হাইওয়ে নামে পরিচিত, পাকিস্তান ও চীন সরকার দ্বারা নির্মিত হয়েছিল। ১৯৫৯ সালে এটির কাজ শুরু হয়েছিল এবং ১৯৭৯ সালে সম্পূর্ণ হয় এবং জনসাধারণের জন্য উন্মুক্ত হয়েছিল। পাকিস্তান প্রথম দিকে মিনতাকা পাস দিয়ে রুটে যাওয়ার পক্ষে ছিল। ১৯৬৬ সালে চীন পাকিস্তানকে বোঝায় যে মিনতাকা বিমান হামলার ক্ষেত্রে আরও বেশি সংবেদনশীল হবে তার পরিবর্তে দুরারোহ খুঞ্জেরব পাসের প্রস্তাব দেয়। এতে প্রায় ৮১০জন পাকিস্তানি এবং প্রায় ২০০ চীনা শ্রমিক প্রাণ হারিয়েছিলেন, যাদের বেশিরভাগের মৃত্যু হয়েছে সড়ক নির্মাণের সময় ভূমিধসে এবং নিচে পড়ে গিয়ে। নির্মাণ চলাকালে মারা যাওয়া ১৪০ জনেরও বেশি চীনা শ্রমিককে গিলগিতের চীনা কবরস্থানে দাফন করা হয়েছে। কারাকোরাম মহাসড়কের এ পথটি প্রাচীন সিল্ক রোডের অনেকগুলি পথের একটি চিহ্ন বহন করে।

পাকিস্তান অংশটি পাকিস্তান সেনা বাহিনীর প্রকৌশল বিভাগের ফ্রন্টিয়ার ওয়াকর্স অর্গানাইজেশন (এফডব্লিউও) দ্বারা নির্মাণ করা হয়েছে।

মহাসড়ক
-------

গিলগিট-বালতিস্তান অঞ্চলকে প্রাচীন সিল্ক রোডের সাথে সংযুক্তকারী এ মহাসড়কটি চীনের জিনজিয়াং অঞ্চলের কাশগার থেকে পাকিস্তানের অ্যাবোটাবাদ পর্যন্ত প্রায় ১,৩০০ কিলোমিটার (৮১০ মাইল) অবধি প্রসারিত। অ্যাবোটাবাদ থেকে মহাসড়কটি দক্ষিণ-পশ্চিম দিকে এন-৩৫ হিসেবে প্রসারিত, যা পাকিস্তানের হাসান আবদালে গ্রান্ড ট্রাঙ্ক রোড এন-৫ এর সাথে সংযুক্ত।

তথ্যসূত্র
---------
***দ্য মিস্টিরিয়াস আইল্যান্ড*** (ফরাসি: L'Île mystérieuse) হল জুল ভার্ন এর একটি উপন্যাস যা ১৮৭৫ সালে প্রকাশিত হয়। হেটজেল কর্তৃক প্রকাশিত মূল সংস্করণে জুল ফেরাট এর আঁকা অনেকগুলো চিত্র ছিল। উপন্যাসটি ভার্নের *টোয়েন্টি থাউজ্যান্ড লিগস আন্ডার দ্য সী* (১৮৭০) এবং *ইন সার্চ অব দ্য কাস্টাওয়েজ* (১৮৬৭–৬৮) এর মিশ্রিত সিকুয়েল, যদিও এটির আবহ ঐ বইগুলোর আবহের থেকে অনেকটাই ভিন্ন। উপন্যাসটির পারম্ভিক খসড়ার নাম ছিল *শিপরেকড ফেমিলি: মেরুনড উইথ আংকেল রবিনসন*। এটি ভার্নের প্রকাশক কর্তৃক প্রথমে প্রত্যাখ্যাত হয়েছিল এবং প্রকাশের পূর্বে পুনর্লিখিত হয়েছিল। খসড়াটি যে *রবিনসন ক্রুসো* এবং *দ্য সুইস ফেমিলি রবিনসন* উপন্যাস দুটি দ্বারা প্রভাবিত ছিল তা বোঝা যায়। ভার্ন তার পরবর্তী উপন্যাস *গডফ্রে মরগান* (ফরাসি: *L'École des Robinsons*, ১৮৮২)-এ একই ধরনের আবহ সৃষ্টি করেন।

*দ্য মিস্টিরিয়াস আইল্যান্ড* এর কালানুক্রম মূল *টোয়েন্ডি থাউজ্যান্ড লিগস আন্ডার দ্য সী* এর সাথে বেমানান। *টোয়েন্টি থাউজ্যান্ড লিগস আন্ডার দ্য সী* এর কাহিনী ১৮৮৬ সালে শুরু হয়। *দ্য মিস্টিরিয়াস আইল্যান্ড* এর কাহিনী শুরু হয় আমেরিকান গৃহযুদ্ধের সময়কালে, তবুও এর কাহিনী *টোয়েন্টি থাউজ্যান্ড লিগস আন্ডার দ্য সী* এর কিছু বছর পর সংঘটিত হয় বলে অনুমান করা হয়।

অন্যান্য ভাষায় অনুবাদ
----------------------

উপন্যাসটি বাংলা ভাষায় সেবা প্রকাশনী হতে শামসুদ্দীন নওয়াব কর্তৃক *রহস্যের দ্বীপ* নামে ১৯৭৯ সালে প্রকাশিত হয়।

চিত্রশালা
---------

'লিংকন দ্বীপ' এর মানচিত্র
'লিংকন দ্বীপ' এর মানচিত্র (রঙিন)
মাস্টার জাপ ছবি তোলার জন্য গুরুত্ব সহকারে ভঙ্গি অবলম্বন করছে
ক্যাপ্টেন নিমোর মৃত্যুশয্যায় সাইরাস স্মিথ (সাইরাস হার্ডিং) তাঁকে আশীর্বাদ করছেন

তথ্যসূত্র
---------

1. ↑  Krystek, Lee (২০০২)। "Jules Verne: An Author Before His Time?"। *The UnMuseum*। সংগ্রহের তারিখ ১ অক্টোবর ২০১৭।
2. ↑  "Books in Review: New Editions of "Classic" SF"। *Science Fiction Studies*। DePauw University। **29** (2)। জুলাই ২০০২।
3. ↑  Nash, Andrew (২৭ নভেম্বর ২০০১)। "École des Robinsons (L') - 1882"। *JulesVerne.ca*। সংগ্রহের তারিখ ১৩ আগস্ট ২০০৯।

বহিঃসংযোগ
---------


উইকিমিডিয়া কমন্সে **দ্য মিস্টিরিয়াস আইল্যান্ড** সংক্রান্ত মিডিয়া রয়েছে।

ফরাসি উইকিসংকলনে এই নিবন্ধ সম্পর্কে আদি লেখা রয়েছে:
**L’Île mystérieuse**

ইংরেজি ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে:
***The Mysterious Island***
**রদারাম ইউনাইটেড ফুটবল ক্লাব** (ইংরেজি: Rotherham United F.C.; সাধারণত **রদারাম ইউনাইটেড এফসি** এবং সংক্ষেপে **রদারাম ইউনাইটেড** নামে পরিচিত) হচ্ছে রদারাম ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের দ্বিতীয় স্তরের ফুটবল লিগ ইএফএল চ্যাম্পিয়নশিপে প্রতিযোগিতা করে। এই ক্লাবটি ১৯২৫ সালের ২৭শে মে তারিখে প্রতিষ্ঠিত হয়েছে। ১২,০২১ ধারণক্ষমতাবিশিষ্ট নিউ ইয়র্ক স্টেডিয়ামে *দ্য মিলার্স* নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন ইংরেজ সাবেক ফুটবল খেলোয়াড় ম্যাথু জেমস টেলর এবং সভাপতির দায়িত্ব পালন করছেন টনি স্টুয়ার্ট।

ঘরোয়া ফুটবলে, রদারাম ইউনাইটেড এপর্যন্ত ৬টি শিরোপা জয়লাভ করেছে। পল হার্স্ট, রিচার্ড উড, অ্যান্ডি ওয়ারিংটন, মাইকেল স্মিথ এবং মার্ক রবিন্সের মতো খেলোয়াড়গণ রদারাম ইউনাইটেডের জার্সি গায়ে মাঠ কাঁপিয়েছেন।

ইতিহাস
------

১৯২৫–২৬ মৌসুমে, পেশাদার ফুটবল ক্লাব হিসেবে প্রথম মৌসুমে রদারাম ইউনাইটেড ইংল্যান্ডের পেশাদার ফুটবল ক্লাবগুলোর মধ্যকার আয়োজিত ইংরেজ ফুটবল লিগ পদ্ধতির তৎকালীন তৃতীয় স্তরের পেশাদার ফুটবল লিগ ইংরেজ তৃতীয় বিভাগে প্রতিদ্বন্দ্বিতা করেছিল; উক্ত মৌসুমে রদারাম ইউনাইটেড ১৭ জয় এবং ৭ ড্রয়ে সর্বমোট ৪১ পয়েন্ট অর্জন করে ১৯২৫–২৬ ইংরেজ তৃতীয় বিভাগের পয়েন্ট তালিকায় ১৪তম স্থান অর্জন করেছিল।

ক্লাব প্রতিষ্ঠার প্রায় ৭৬ বছর পর, ২০০১–০২ মৌসুমে রদারাম ইউনাইটেড প্রথমবারের মতো ইংল্যান্ডের পেশাদার ফুটবলের শীর্ষ স্তর দ্য ফুটবল লিগে অংশগ্রহণ করতে সক্ষম হয়েছিল। ২০০১ সালের সালের ১১ই আগস্ট তারিখে, দ্য ফুটবল লিগে ক্লাব ইতিহাসে নিজেদের প্রথম ম্যাচে রনি মুরের অধীনে রদারাম ইউনাইটেড ক্রিস্টাল প্যালেসের কাছে ৩–২ গোলের ব্যবধানে পরাজিত হয়েছিল। ২০০১–০২ দ্য ফুটবল লিগে রদারাম ইউনাইটেড ১০টি জয় এবং ১৯টি ড্রয়ে সর্বমোট ৪৯ পয়েন্ট অর্জন করে পয়েন্ট তালিকায় ২১তম স্থান অর্জন করেছিল, যেখানে মার্ক রবিন্স ১৬টি গোল করে লিগে রদারাম ইউনাইটেডের হয়ে সর্বোচ্চ গোলদাতা হয়েছিলেন।

তথ্যসূত্র
---------

1. ↑
2. ↑
3. ↑
4. ↑
5. ↑
6. ↑
7. ↑
8. ↑

বহিঃসংযোগ
---------


উইকিমিডিয়া কমন্সে **রদারাম ইউনাইটেড ফুটবল ক্লাব** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট (ইংরেজি)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* মার্কিন যুক্তরাষ্ট্র

 |
**মুখগহ্বরের ঘা** বা **মুখগহ্বরের দুষ্টক্ষত** হল মুখগহ্বরের ভেতরে, যেমন ঠোঁট বা গালের ভেতরের দেয়ালে, জিহ্বার উপরে বা নিচে, মাঢ়ির গোড়ায়, নরম তালুতে কিংবা অন্য যেকোনও স্থানের নরম কলাতে অবস্থিত কিছু ক্ষুদ্রাকার, অগভীর দুষ্টক্ষত। এর বৈজ্ঞানিক নাম অ্যাফথাস স্টোমাটাইটিস (Aphthous stomatitis), যার আক্ষরিক অর্থ হল "দুষ্টক্ষতজনিত মুখগহ্বরের প্রদাহ"। মুখগহ্বরের ঘা জ্বরঠোসার মত ঠোঁটের উপরে হয় না, আর এগুলি সংক্রামকও নয়। তবে এগুলি বেশ যন্ত্রণাদায়ক হয় এবং এগুলির কারণে কথা বলতে ও কোনও কিছু খেতে অসুবিধা হয়।

বেশিরভাগ ক্ষেত্রেই মুখগহ্বরের ঘা এক বা দুই সপ্তাহের মধ্যে নিজে থেকেই চলে যায়। যদি ঘায়ের আকার অস্বাভাবিক রকমের বড় হয় কিংবা নিজে থেকে সেরে না যায়, তাহলে পেশাদার চিকিৎসক বা দন্ত্যচিকিৎসকের পরামর্শ নেওয়া উচিত।

বেশিরভাগ মুখের ঘা ডিম্বাকৃতির (বা বৃত্তাকৃতির) হয়। এর সাদা বা হলুদ রঙের কেন্দ্র থাকে এবং একে ঘিরে লাল রঙের সীমানা থাকে। ঘায়ের আবির্ভাবের দুই এক দিন আগে থেকে ঘায়ের জায়গায় টনটনে বা জ্বালাপোড়া অনুভূতি হতে পারে।

ঠিক কী কারণে মুখের ঘা হয়, তা এখনও সঠিকভাবে জানা সম্ভব হয়নি। তবে গবেষকরা অনুমান করেন যে বেশ কিছু নিয়ামকের সমষ্টিগত ক্রিয়ার ফলে এই ঘায়ের আবির্ভাব হয়। যেমন দাঁতের চিকিৎসার সময় হালকা আঘাত পেলে, বেশি জোরে দাঁত ব্রাশ করতে গিয়ে মুখে আঘাত পেলে, দুর্ঘটনাবশত মুখের ভেতরে দাঁতের কামড় বসলে, কোনও কোনও খাদ্যে অতিসংবেদনশীলতা থাকলে (যেমন কফি, চকলেট, ডিম, বাদাম, ঝালযুক্ত খাবার, অম্লীয় খাবার, ইত্যাদি), খাদ্যে বি-১২ ভিটামিন, দস্তা বা জিঙ্ক, ফোলিক অ্যাসিড বা লোহার অভাব ঘটলে, মুখের ভেতরে কিছু ব্যাকটেরিয়ার উপস্থিতির কারণে অতিপ্রতিক্রিয়া বা অ্যালার্জি ঘটলে, পাকস্থলির ক্ষত (পেপটিক আলসার) সৃষ্টিকারী ব্যাকটেরিয়া হেলিকোব্যাক্টর পিলোরি-র কারণে, হরমোন বা গ্রন্থিরসের ভারসাম্যের অভাব ঘটলে, কিংবা স্নায়বিক চাপের কারণে মুখের ঘা হতে পারে।

এছাড়া কিছু রোগের উপসর্গ হিসেবেও মুখগহ্বরের ঘা প্রকাশ পেতে পারে, যেমন সিলিয়াক ব্যাধি (গ্লুটেনের প্রতি অতিসংবেদনশীলতা), প্রদাহী আন্ত্রিক ব্যাধি যেমন ক্রোনের ব্যাধি বা ক্ষতসৃষ্টিকারী মলান্ত্রপ্রদাহ, বেসেটের ব্যাধি, অনাক্রম্যতন্ত্রের ত্রুটি, যার কারণে অনাক্রম্যতন্ত্রের কোষগুলি ভাইরাস বা ব্যাকটেরিয়ার পরিবর্তে মুখের সুস্থ কোষগুলিকে আক্রমণ করে, এইচআইভি (এইডস) যা অনাক্রম্যতন্ত্রকে নিষ্ক্রিয় করে দেয়, ইত্যাদি। তবে জ্বরঠোসার মত মুখের ঘায়ের সাথে হার্পিস বা বিসর্প ভাইরাস সংক্রমণের কোনও সম্পর্ক নেই।

যেকোনও ব্যক্তিরই মুখের ঘা হতে পারে, তবে এগুলি কিশোর-কিশোরী ও তরুণ-তরুণীদের মধ্যে বেশি দেখা যায়; বিশেষ করে নারীদের মধ্যে এর প্রাদুর্ভাব বেশি। কারও কারও পারিবারিক ইতিহাসে মুখের ঘা হবার প্রবণতা থাকতে পারে; এটি বংশগত কারণে কিংবা একই ধরনের পরিবেশে বসবাসের কারণে, যেমন কিছু বিশেষ ধরনের খাবার গ্রহণের ফলে হতে পারে।

মুখের ঘা প্রতিরোধ করার জন্য অতিরিক্ত নোনতা, ঝালযুক্ত বা অম্লযুক্ত খাবার পরিহার করা, কড়া আম্লিক পানীয় যেমন কফি পান না করা, অতিপ্রতিক্রিয়া বা অ্যালার্জি হতে পারে এমন খাবার পরিহার করতে হয়, স্বাস্থ্যকর খাবার খেতে হয়, মুখগহ্বর সর্বদা পরিষ্কার রাখতে হয়, নরম দাঁতের ব্রাশ ব্যবহার করতে হয়, সোডিয়াম লরিল সালফেটযুক্ত টুথপেস্ট পরিহার করতে হয়, মানসিক চাপ কমাতে হয়।

তথ্যসূত্র
---------

1. ↑  Bruch JM, Treister N (২০০৯)। *Clinical Oral Medicine and Pathology*। Springer Science & Business Media। পৃষ্ঠা 53। আইএসবিএন 9781603275200।
2. 1 2 3 4 5 6 7  *Canker sore*, Mayo Clinic উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**রাধাবল্লভ গোপ** (১৯০০—১৯৮২) একজন বাঙালী ভারতীয় স্বাধীনতা সংগ্রামী ও রাজনীতিবিদ।

জীবনী
-----

রাধাবল্লভ গোপ, ১৯০০ সালে, ব্রিটিশ ভারতের ফরিদপুর জেলায় জন্মগ্রহন করেন। তিনি ফরিদপুরের পালং স্কুলের ছাত্র ছিলেন। কলেজে পড়ার সময় অনুশীলন সমিতিতে যোগ দেন ও আগ্নেয়াস্ত্র সহ ধরা পড়েছিলেন। বিচারে তাঁর আন্দামান সেলুলার জেলে যাবজ্জীবন দ্বীপান্তর দন্ড হয়। ৩১ বছর জেল খেটে মুক্তি পেয়ে তিনি বিপ্লবী সমাজতন্ত্রী দলে (আর এস পি) দলে যোগ দেন। তাঁর সাথে অভিনেতা ভানু বন্দ্যোপাধ্যায়ের সুসম্পর্ক ছিল। তিনি বিপ্লবী সমাজতন্ত্রী দলের সাথে আজীবন যুক্ত ছিলেন।

তথ্যসূত্র
---------

1. ↑  Prohor। "বিপ্লবী দীনেশ গুপ্তের সঙ্গে চ্যাপলিনের সিনেমা দেখেছেন ভানু, করেছেন গুপ্তচরের কাজও - Prohor"। *বিপ্লবী দীনেশ গুপ্তের সঙ্গে চ্যাপলিনের সিনেমা দেখেছেন ভানু, করেছেন গুপ্তচরের কাজও - Prohor* (ইংরেজি ভাষায়)। সংগ্রহের তারিখ ২০২১-০৮-১০।
2. ↑  Bandopadhyay, Bhanu (২০১৯-০৫-০১)। *BHANU SAMAGRA*। PATRA BHARATI। আইএসবিএন 978-81-8374-475-1।
3. ↑  দ্বিতীয় খন্ড, অঞ্জলি বসু সম্পাদিত (২০০৪)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ৩০১।
**রন জনস্টন** (৩১ ডিসেম্বর ১৯৩০ – ২৯ জুলাই ২০১৪) একজন নিউজিল্যান্ডের স্পিডওয়ে রাইডার ছিলেন যিনি বেলে ভ্যু এসেস ক্লাবের হয়ে প্রতিদ্বন্দ্বিতা করতেন। এছাড়াও তিনি তার ক্যারিয়ারে মোট চারবার বিশ্ব ফাইনালে আরোহণ করেছিলেন (১৯৫৫, ১৯৫৭, ১৯৫৮ এবং ১৯৬০), যেগুলোর মধ্যে ১৯৬০ সালে ৫ম স্থান অধিকার করা ছিল তার সেরা সাফল্য।

কর্মজীবন
--------

জনস্টন ১৯৪৯ সালে ডুনেডিনের তহুনা পার্ক ট্র্যাকে রাইডিং শুরু করেছিলেন। তিনি ১৯৫০ সালে ইংল্যান্ডে চলে আসেন এবং বেলে ভ্যু এসেসে যোগ দেন। তার প্রথম মৌসুমে, বেলেভ্যু দলের সদস্য হিসাবে নিজেকে প্রতিষ্ঠিত করার আগে প্রথমে বেলফাস্ট বিস এবং শেফিল্ড টাইগার ক্লাব তাকে ধার নিয়েছিল। ১৯৫৭ সালে তিনি দলকে নেতৃত্ব দেওয়ার দায়িত্ব পান এবং ১৯৬১ সালে অবসর গ্রহণ অবধি এ দায়িত্ব পালন করেন। তার অধিনায়কত্বে বেলে ভ্যু তিনবার ব্রিটানিয়া শিল্ড এবং ১৯৫৮ সালে ডেইলি মেইল জাতীয় ট্রফি জয় করে।

জনস্টন ১৯৫২ সালে নিউজিল্যান্ড চ্যাম্পিয়নশিপ জিতেছিলেন এবং তিনি ইংল্যান্ড এবং মহাদেশে অস্ট্রেলাসিয়ান দলের হয়ে লড়েছিলেন।

ওয়ার্ল্ড ফাইনাল উপস্থিতি
-------------------------

* ১৯৫৫ – যুক্তরাজ্য লন্ডন, ওয়েম্বলি স্টেডিয়াম – দ্বাদশ – ৬ পয়েন্ট
* ১৯৫৭ – যুক্তরাজ্য লন্ডন, ওয়েম্বলি স্টেডিয়াম – ৬ষ্ঠ – ৯ পয়েন্ট
* ১৯৫৮ – যুক্তরাজ্য লন্ডন, ওয়েম্বলি স্টেডিয়াম – ৮ম – ৮ পয়েন্ট
* ১৯৬০ – যুক্তরাজ্য লন্ডন, ওয়েম্বলি স্টেডিয়াম – ৫ম – ১০ পয়েন্ট

তথ্যসূত্র
---------

1. ↑  Bamford, R. & Shailes, G. (২০০২)। *A History of the World Speedway Championship*। স্ট্রাউড: টেম্পাস পাবলিশিং। আইএসবিএন ০-৭৫২৪-২৪০২-৫ (ইংরেজি ভাষায়)
2. ↑  "Belle Vue: Ron Johnston"। স্পিডওয়ে গ্রেট ব্রিটেন। সংগ্রহের তারিখ ১২ জুন ২০১৫।
*'রবিন হুড এবং অ্যালান ডেল'*  একটি প্রচলিত ইংরেজি বাল্যাড, শিশু ব্যালাড নং ১৩৮ ও রাউড লোকসংগীত সুচী নং ৩২৯৮ হিসেবে তালিকাভূক্ত।

কাঠামো
------

ব্যাল্যাডটিতে ত্রয়োদশ ও চতুর্দশ শতাব্দীর ইংরেজি ব্যালাডের সাধারণ ছড়া, ছন্দ এবং মিটার ব্যবহার করা হয়েছে। এর প্রতিটি লাইনে ছয় থেকে দশটি পদাংশ রয়েছে, কিন্তু পুরো ছন্দ পদ্ধতি চতুষ্পদী শ্লোক ধরনের। এটি ১৭৬৫ সালে প্রথম বিশপ থমাস পার্সি -এর "প্রাচীন ইংরেজি কবিতার অবশেষ" শিরোনামের তিনটি ভলিউড সংকলনে প্রকাশিত হয়। অনেক ইংরেজি রোম্যান্টিক কবি, উদাহরণস্বরূপ উইলিয়াম ওয়ার্ডসওয়ার্থ, স্যামুয়েল টেইলর কোলরিজ এবং জন কিটস প্রাচীন ইংরেজি কবিতায় প্রচুর আগ্রহ দেখাতেন, প্রায়শই পুরনো ব্যাল্যাডগুলিতে ফিরে যেতেন এবং সেগুলি পুনরায় লিখতেন, এমনকি কখনও কখনও তাদের নিজস্ব রচনাঃ*পার্সিজ রিলিক্স*  অত্যন্ত জনপ্রিয় ছিল।

সংক্ষিপ্তসার
------------

রবিন হুড একদিন এক প্রফুল্ল যুবককে লাল রঙের পোশাক পরিহিত, গাইতে এবং গ্রিনউডে খেলতে দেখে: ইনি অ্যালান ডেল। পরের দিন, তিনি তাকে আবার দেখেন, হতাশ অবস্থায়। তিনি তাকে ধরার জন্য তার দুটি মেরি মেন, লিটল জন এবং মিলার পুত্র, মুচকে প্রেরণ করেন। রবিন অ্যালানের কাছে টাকার কথা জানতে চায়; কিন্তু তিনি বলেন যে তার কাছে আছে, তবে সামান্য, এবং তার দুঃখের কারণ হল, তার সত্যিকারের ভালবাসা একজন বয়স্ক নাইটকে বিয়ে করতে যাচ্ছে। অ্যালান যখন রবিনকে অর্থ দিতে রাজি হন, তখন দ্বিতীয়জন কাজে নেমে পড়েন। তিনি বীণাবাদক সেজে গির্জায় পৌঁছান, কিন্তু বাজাতে অস্বীকার করেন: প্রথমত, যতক্ষণ না তিনি বর ও কনেকে দেখেন; দ্বিতীয়ত, তিনি তাদেরকে দেখার পরে, কারণ তিনি বৃদ্ধ এবং যুবতীটিকে একটি উপযুক্ত জুটি মনে করেন না। তিনি তার শিঙায় ফুঁ দেন: এবং অ্যালানসহ তার বর্তমান মেরি মেন উপস্থিত হয়। বিশপ অ্যালান এবং মেয়েটিকে বিয়ে দিতে অস্বীকার করেন, কারণ আইন অনুসারে, বিয়ের অনুমতি তিনবার জিজ্ঞাসা করে নিতে হয়। রবিন বিশপের চাদরটি লিটল জনকে দেন, যিনি হাস্যকরভাবে প্রশ্নটি সাতবার জিজ্ঞাসা করেন  –  এবং তারপরে যুবক-যুবতীকে বিয়ে দেন, রবিন নববধূকে  *লোকো প্যারেন্টিস*  উপহার দেন। এরপর সকলকে - শুধু, বৃদ্ধ নাইট এবং বিশপের জন্য - গ্রিনউডের মেরামতকাজ।

তথ্যসূত্র
---------

1. ↑  Percy, Thomas. "Popular Ballads." The Restoration and the Eighteenth Century. Ed. Joseph Black, Leonard Conolly, Kate Flint, Isobel Grundy, Don LePan, Roy Liuzza, Jerome J. McGann, Anne Lake Prescott, Barry V. Qualls, and Claire Waters. 1st ed. Vol. 3. Peterborough, Ontario: Broadview, 2010. 610-12. Print. The Broadview Anthology of British Literature.
**দান্তেওয়াড়া জেলা** , দান্তেওয়ারা জেলা বা দক্ষিণ বাস্তার জেলা নামে পরিচিত, ভারতএর ছত্তিশগড় রাজ্য একটি জেলা । দান্তেওয়াড়া জেলা সদর। জেলাটি বাস্তার বিভাগ এর অন্তর্গত। ১৯৯৯ সাল পর্যন্ত দান্তেওয়াদা জেলা বৃহত্তর বাস্তার জেলা এর একটি তেহসিল ছিল।

২০১১ সালের আদমশুমারী অনুয়ায়ি এটি নারায়ণপুর ও বিজাপুর এর পরে ছত্তিসগড়ের তৃতীয় সর্বনিম্ন জনবহুল জেলা।

ইতিহাস
------

ভারতীয় স্বাধীনতার আগে, জেলাটি বাস্তার এর রাজ্য রাজ্য এর অন্তর্ভুক্ত ছিল। ১৯৪৭ সালে স্বাধীনতার পরে, বাস্তারের শাসক ভারত সরকারকে স্বীকৃতি দেয় এবং পূর্ববর্তী রাজ্যটি মধ্য প্রদেশ রাজ্যের বস্তার জেলার অন্তর্ভুক্ত হয়। ১৯৯৯ সালে বাস্তর জেলা বস্তার, দান্তেওয়াদা এবং কাঙ্কের জেলাগুলিতে বিভক্ত ছিল। ২০০০ সালে দান্তেওয়াদা মধ্য প্রদেশের একটি জেলা যা ছত্তিসগড় এর নতুন রাজ্য গঠন করেছিল। ২০০৭ সালে দান্তেওয়াড়া দ্বিখণ্ডিত হয়েছিল, ফলস্বরূপ একটি নতুন জেলা বিজাপুর জেলা, ছত্তিশগড় চারটি তহসিল নিয়ে গঠিত: বিজাপুর, ভৈরমগড়, উসুর এবং ভোপালপট্টনম। এটি আরও দ্বিখণ্ডিত হয়েছিল ২০১২ সালে, যার ফলে আরও একটি নতুন জেলা সুকমা, তিনটি তহসিল নিয়ে আসে: ছিঁদগড়, সুকমা এবং কোন্টা।

শিক্ষাপ্রতিষ্ঠান
----------------

১ সরকারি দান্তেশ্বরী পিজি কলেজ দান্তেওয়াদা

http://www.pgcollegedantewada.com

২. কৃষি কলেজ, চিতলঙ্কা, দান্তেওয়াদা

৩. কেন্দ্রীয় বিদ্যালয় (কেভি), দান্তেওয়াদা

http://www.kvdantewada.com/home.php

৪. জহর নভোদয় বিদ্যালয়, বরসুর, দান্তেওয়াদা

http://www.jnvbarsoor.in

৫. সরকারি মডেল উচ্চ মাধ্যমিক বিদ্যালয়, দান্তেওয়াদা

৬. এনএমডিসি পলিটেকনিক কলেজ দান্তেওয়াদা

http://nmdcdavpoly.in

ভূগোল
-----

দান্তেওয়াদা জেলার আয়তন ৩,৪১০.৫০ বর্গ কিমি।

পাহাড়ী ট্র্যাকস, ডেলস এবং উপত্যকা, অসংখ্য ব্রুকস এবং নদী এবং অনেক বনাঞ্চলের সমন্বয়ে দান্তেওয়াদায় রয়েছে বিভিন্ন প্রজাতির বাঘ, চিতা, হরিণ, বাইসন প্রভৃতি বন্যপ্রাণীর আবাসস্থল এই অঞ্চলের দুটি প্রজাতির বৈশিষ্ট্য পাহাদি মাইনা এবং ওয়াইল্ড এশিয়ান জল মহিষ।

প্রশাসনিক বিভাগ
---------------

দান্তেওয়াদা জেলা পাঁচটি তহসিল এবং চারটি "উন্নয়ন ব্লক" এ বিভক্ত। এটি আরও ১৪৩ গ্রাম পঞ্চায়েত এ বিভক্ত। 

পাঁচটি তহসিল হ'ল:

* গীদাম তহসিল ৭১ টি গ্রাম সহ
* কাটেকল্যাণ তহসিল ৪৩ টি গ্রাম নিয়ে
* কুয়াকোন্ডা তহসিল ২৬ টি গ্রাম সহ
* বাডে বাছেলি তহসিল ৪৫টি গ্রাম সহ

তথ্যসূত্র
---------

1. ↑  "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।
2. ↑  "Reports of National Panchayat Directory: Districts of Chhattisgarh"। Ministry of Panchayati Raj, Government of India। ২০১১-১০-১১ তারিখে মূল থেকে আর্কাইভ করা।

বহিঃসংযোগ
---------

* প্রাতিষ্ঠানিক ওয়েবসাইট
* Tribes of Dantewada District

| দান্তেওয়াড়া জেলা সংলগ্ন স্থানসমূহ |
| --- |
| 

|  |  |  |
| --- | --- | --- |
| বীজাপুর জেলা | নারায়ণপুর জেলা | বস্তার জেলা  কোরাপুট জেলা, ওড়িশা |
|  | 
**দান্তেওয়াড়া জেলা**
 |  |
|  | খাম্মাম জেলা, তেলেঙ্গনা | মালকানগিরি জেলা, ওড়িশা |

 |
**রোনাল্ড কেভেন অক্সেনহাম** (ইংরেজি: Ron Oxenham; জন্ম: ২৮ জুলাই, ১৮৯১—মৃত্যু: ১৬ আগস্ট, ১৯৩৯) কুইন্সল্যান্ডের নানদাহ এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯২৮ থেকে ১৯৩১ সময়কালে অস্ট্রেলিয়া দলের পক্ষে আন্তর্জাতিক ক্রিকেটে অংশ নিয়েছেন।

ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ডের প্রতিনিধিত্ব করেছেন তিনি। দলে তিনি মূলতঃ ডানহাতি মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন **রন অক্সেনহাম**।

প্রথম-শ্রেণীর ক্রিকেট
---------------------

১৯১১-১২ মৌসুমে কুইন্সল্যান্ডের পক্ষে প্রথম-শ্রেণীর ক্রিকেটে অভিষেক ঘটে তার। ১৯২৬-২৭ মৌসুমে শেফিল্ড শিল্ডের অন্তর্ভূক্তির ফলে কুইন্সল্যান্ডকে তেমন সহায়তা করতে পারেননি। তবে, ১৯২৮-২৯ মৌসুমের পূর্ব-পর্যন্ত জাতীয় দলের পক্ষে খেলার সুযোগ পাননি।

সমগ্র খেলোয়াড়ী জীবনে ৭ টেস্টে অংশগ্রহণের সুযোগ হয় তার। ২৯ ডিসেম্বর, ১৯২৮ তারিখে ইংল্যান্ডের বিপক্ষে ৩৭ বছর বয়সী রন অক্সেনহামের টেস্ট অভিষেক পর্ব সম্পন্ন হয়।

১৯৩০ সালে ইংল্যান্ড সফরের সমূহ সম্ভাবনার ক্ষেত্র থাকলেও টেড অ’বেকেটের কারণে তাকে দলের বাইরে রাখা হয়। দক্ষিণ আফ্রিকা ও ওয়েস্ট ইন্ডিজের বিপক্ষে খেলার জন্য ১৯৩২-৩৩ মৌসুমে দুইবার অস্ট্রেলিয়া দলে রাখা হয়। কিন্তু, উভয় ক্ষেত্রেই প্রথম একাদশে ঠাঁই হয়নি রন অক্সেনহামের।

খেলার ধরন
---------

তুলনামূলকভাবে বেশ দেরীতে প্রথম-শ্রেণীর ক্রিকেটে অংশগ্রহণ ঘটে তার। তাস্বত্ত্বেও কুইন্সল্যান্ডের অন্যতম সেরা অল-রাউন্ডারের মর্যাদা লাভে স্বীয় সক্ষমতা দেখিয়েছেন রন অক্সেনহাম। ডানহাতি মিডিয়াম পেস বোলার হিসেবে ফ্লাইটে দিক-নিশানা ও দক্ষতার সাথে বোলিং করতেন। বল ধীরগতির হলেও পরবর্তীতে তা বেশ বেগবান হতো। তবে, তার বোলিংয়ের দূর্বলতা ধরা পড়লে পাল্টা আক্রমণের শিকার হতেন তিনি। বেশ মারমুখীভাবে ব্যাটিংয়ে অগ্রসর হতেন। এছাড়াও, স্লিপ অঞ্চলে অত্যন্ত নিপুণতা ও দক্ষতার সাথে ফিল্ডিং করতেন।

ব্যক্তিগত জীবন
--------------

১৯৩৭ সালে গাড়ী দূর্ঘটনার কবলে পড়ে গুরুতরভাবে আঘাতপ্রাপ্ত হন। এরপর তিনি আর পুরোপুরি সুস্থ হতে পারেননি। ফলে, প্রথম-শ্রেণীর ক্রিকেটে তাকে আর খেলতে দেখা যায়নি।

১৬ আগস্ট, ১৯৩৯ তারিখে ৪৮ বছর বয়সে কুইন্সল্যান্ডের নানদাহ এলাকায় রন অক্সেনহামের দেহাবসান ঘটে। নাজি সিমেট্রিতে তাকে সমাহিত করা হয়।

তথ্যসূত্র
---------

1. ↑  List of Australia Test Cricketers
2. ↑  "Australia Test Batting Averages"। ESPNCricinfo। সংগ্রহের তারিখ ৩ এপ্রিল ২০১৮।
3. ↑  "Australia Test Bowling Averages"। ESPNCricinfo। সংগ্রহের তারিখ ৩ এপ্রিল ২০১৮।

আরও দেখুন
---------

* আর্থার মেইলি
* টেড অ’বেকেট
* ভিক্টোরিয়া ক্রিকেট দল
* অ্যাশেজ সিরিজের তালিকা
* অস্ট্রেলীয় টেস্ট ক্রিকেটারদের তালিকা

বহিঃসংযোগ
---------


উইকিমিডিয়া কমন্সে **রন অক্সেনহাম** সংক্রান্ত মিডিয়া রয়েছে।

* ইএসপিএনক্রিকইনফোতে রন অক্সেনহাম উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে রন অক্সেনহাম  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**ডা: মনমোহন ভাদুড়ী** (১৮৭৭- ৯ মার্চ,১৯৭১) একজন ব্রিটিশবিরোধী স্বাধীনতা সংগ্রামী ও আজাদ হিন্দ ফৌজের ক্যাপ্টেন।

বিপ্লবী আন্দোলন
---------------

বোয়ালমারির ভাদুড়ী পরিবারে জন্মগ্রহণ করেন। বিপ্লবী আন্দোলনে সক্রিয় ভূমিকা নিয়েছিলেন। ফরিদপুর জেলা জেলা ষড়যন্ত্র মামলায় অভিযুক্ত হয়ে গ্রেপ্তার হন। দেশবন্ধু চিত্তরঞ্জন দাশ তার হয়ে মামলা পরিচালনা করেন। বিচারে ফাঁসির হাত থেকে রেহাই পেলেও দশ বছর কারাদণ্ড হয়।

কমিউনিস্ট পার্টি
----------------

ফরিদপুরে কমিউনিস্ট পার্টি সংগঠকদের মধ্যে তিনি ছিলেন অন্যতম। গোয়ালন্দ এলাকায় বহুদিন থেকে স্থানীয় মৎসজীবিদের ভেতরে সংগঠন গড়ে তোলার কাজে রত ছিলেন তিনি।

আজাদ হিন্দ ফৌজে
---------------

রাজবাড়ী জেলায় আজাদ হিন্দ ফৌজের একজন প্রধান সংগঠক ছিলেন ডা: মনমোহন ভাদুড়ী। নেতাজী সুভাষচন্দ্র বসুর আহবানে বহু তরুন তরুনী আজাদ হিন্দ ফৌজের মুক্তিমন্ত্র উদ্বুদ্ধ হয় তার নেতৃত্বে। বেড়াডাঙ্গাতে ছিল আজাদ হিন্দ ফৌজের অন্যতম কেন্দ্র। স্থানীয় অনেক মহিলাও এর সদস্য ছিলেন। দেহচর্চা, লাঠিখেলা, মহড়া ইত্যাদি চলত। ১৯৪৬ সালে কালিম্পঙে বৃটিশদের বিরুদ্ধে যুদ্ধে তিনি আজাদ হিন্দ ফৌজের ক্যাপ্টেন হিসেবে নেতৃত্ব দেন। যুদ্ধে জাপানের পরাজয়ের পর আত্মগোপনে রাশিয়া চলে গেছিলেন। নেতাজী তার গ্রন্থে তাকে ক্যাপ্টেন ভাদুড়ী বলে উল্লেখ করেছেন।

মৃত্যু
------

৯ মার্চ, ১৯৭১ খ্রিষ্টাব্দে তার মৃত্যু হয়।

তথ্যসূত্র
---------

1. ↑  প্রথম খন্ড, সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ৩৯৬।
2. 1 2  পৃষ্ঠা নং ৩৫। "শতবৎসরের রাজনীতি"। রাজবাড়ী সাইবার রিসার্চ ইনস্টিটিউট। ২০১৬-০৮-২২ তারিখে মূল থেকে আর্কাইভ করা। সংগ্রহের তারিখ ২৫.০১.১৭।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
**থাং-পো-ছুং-বা-ব্লো-গ্রোস-দ্পাল** (ওয়াইলি: *thang po chung ba blo gros dpal*) (১৩১৩-১৩৯১) তিব্বতী বৌদ্ধধর্মের জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের চৌদ্দজন প্রধান শিষ্যের একজন ছিলেন যিনি কালচক্র সম্বন্ধে পণ্ডিত ছিলেন।

সংক্ষিপ্ত জীবনী
---------------

থাং-পো-ছুং-বা-ব্লো-গ্রোস-দ্পাল ১৩১৩ খ্রিষ্টাব্দে মধ্য তিব্বতে জন্মগ্রহণ করেন। তিনি ছয় বছর বয়সে স্তোদ-লুং-র্নাম-র্গ্যাল (ওয়াইলি: *stod lung rnam rgyal*) বৌদ্ধবিহারে দীক্ষা নেন এবং বোধিসত্ত্বচর্যাবতার সম্বন্ধে শিক্ষালাভ করেন। তিনি মধ্য তিব্বতের ব্রাগ-রাম (ওয়াইলি: *brag ram*), খ্রো-ফু (ওয়াইলি: *khro phu*), রা-লুং(ওয়াইলি: *ra lung*), ম্ত্শুর-ফু (ওয়াইলি: *mtshur phu*) সা-স্ক্যা বৌদ্ধবিহার প্রভৃতি বৌদ্ধবিহারে বিভিন্ন বিশজয়ে যাত্রা করেন। জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের নিকট ভিক্ষুর শপথ গ্রহণ করেন ও কালচক্র সম্বন্ধে শিক্ষালাভ করেন। ‎কুন-স্পাংস-ছোস-গ্রাগ্স-দ্পাল-ব্জাং, ‎সা-ব্জাং-মা-তি-পান-ছেন-ব্লো-গ্রোস-র্গ্যাল-ম্ত্শান, ‎ফ্যোগ্স-লাস-র্নাম-র্গ্যাল ও ‎জো-নাং-লো-ত্সা-বা-ব্লো-গ্রোস-দ্পাল নামক দোল-পো-পা-শেস-রাব-র্গ্যাল-ম্ত্শানের শিষ্যরা তার অন্যতম শিক্ষক ছিলেন। পরবর্তীকালে তিনি স্তোদ-লুং-র্নাম-র্গ্যাল (ওয়াইলি: *stod lung rnam rgyal*) বৌদ্ধবিহারের প্রধানের পদে নির্বাচিত করেন।

তথ্যসূত্র
---------

1. ↑  Stearns, Cyrus (আগস্ট ২০০৮)। "Tangpo Chungwa Lodro Pel"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৪-১১।
১৯৪৩ সালে ইয়াকুব আল-গুসাইন
**ইয়াকুব আল-গুসাইন** (আরবি: يعقوب الغصين‎‎) (১৮৯৯-১৯৪৮) ছিলেন রামলার একজন ফিলিস্তিনি জমিদার এবং যুব কংগ্রেস পার্টির প্রতিষ্ঠাতা। তিনি কেমব্রিজ বিশ্ববিদ্যালয় থেকে আইনে স্নাতক ডিগ্রি অর্জন করেছেন। ১৯৩২ সালের জানুয়ারিতে জাফায় অনুষ্ঠিত আরব যুবদের প্রথম জাতীয় কংগ্রেসের সভাপতি নির্বাচিত হন গুসাইন। তিনি ১৯৩৬ সালে আরব উচ্চ কমিটি গঠনের পর থেকে তার দলের সদস্য এবং প্রতিনিধি ছিলেন। ১৯৩৭ সালে তিনি সর্বোচ্চ মুসলিম পরিষদের সদস্য হন। বেআইনিভাবে গুসাইনকে আরব উচ্চ কমিটির সদস্য হওয়ার জন্য ব্রিটিশরা ২৭ সেপ্টেম্বর ১৯৩৭ সালে সেশেলস দ্বীপপুঞ্জে নির্বাসিত করেছিল, একই সময়ে গ্যালিলের ভারপ্রাপ্ত ব্রিটিশ জেলা কমিশনারকে লুইস ইয়েল্যান্ড অ্যান্ড্রুজ কে হত্যা করা হয়।

তিনি ১৯৩৯ সালের ফেব্রুয়ারিতে সেন্ট জেমস প্রাসাদে লন্ডন সম্মেলনে ফিলিস্তিনি প্রতিনিধি দলের সদস্য ছিলেন।

১৯৪৫ সালে গুসেইন তার দল পুনর্গঠন করেন। তিনি ২৭ ডিসেম্বর ১৯৪৮ সালে জেরুজালেমে মৃত্যুবরণ করেন।

তথ্যসূত্র
---------

* লেভেনবার্গ, হাইম (১৯৯৩)। *ফিলিস্তিনে আরব সম্প্রদায়ের সামরিক প্রস্তুতি: ১৯৪৫-১৯৪৮* । লন্ডন: রাউটলেজ।আইএসবিএন ০-৭১৪৬-৩৪৩৯-৫
**লা বারবে** একটি ফরাসি নারীবাদী দল। ২০০৮ সালে এই সংস্থা প্রতিষ্ঠিত হয়েছিল। এর লক্ষ্য ছিল সমসাময়িক সংস্কৃতিতে নারীদের অনুপস্থিতি বা কম-প্রতিনিধিত্বকে নিন্দা করা। এর মধ্যে রয়েছে রাজনীতি, অর্থনীতি এবং গণমাধ্যমে প্রভাব ও ক্ষমতার গতিশীলতা।

ইতিহাস
------

প্যারিসে লা বারবে গ্রুপের কর্মকাণ্ড
২০০৭ সালে ফরাসি প্রেসিডেন্ট নির্বাচনের সময় এই দলটির আবির্ভাব ঘটে। সেগোলেন রোয়াইয়ালের প্রতি যৌনতাবাদী ইঙ্গিত করাতে কিছু প্রবক্তা হতবাক হয়েছিলেন। তারা এর বিরুদ্ধে দাঁড়ানোর জন্যে একত্রিত হয়েছিলেন। দলটি মারি-সেগোলেন রোয়াইয়াল এসে দাঁড়িয়েছিলেন, যিনি একজন প্রাক্তন আইন ইউপি-প্যারিস কর্মী, এমন মহিলাদের একত্রিত করেছিলেন যারা আগে কোনও সমিতি বা নারীবাদী আন্দোলনের সাথে গভীরভাবে জড়িত ছিলেন না। ২০০৮ সালের অক্টোবরে, লিবারেশন পত্রিকার মতে "বিশজন সক্রিয় সদস্য, ত্রিশজন সহানুভূতিশীল" গ্রুপের সদস্য ছিলেন। ২০১০ সালের মার্চ মাসের মধ্যে পঞ্চাশজন সদস্য তালিকাভুক্ত করা হয়। দলটির নামটি ছিল *দাড়ি*, যা হল পুরুষত্বের প্রতীক এবং পরিচিত ফরাসি ইন্টারজেকশন "লা বারবে!" মানে "যথেষ্ট!"

তাদের প্রথম প্রকাশ্য বিক্ষোভ ফেব্রুয়ারী ২৮, ২০০৮-এ প্যারিসের ড্রাগস্টোর পাবলিসিস-এ এরিক জেমুর-এর স্বাক্ষরিত সেশনের সময় হয়েছিল। ল্য নুভেল অবজের্ভাতর এর মতে, লা বারবে আইনত অলাভজনক সংস্থা হিসাবে ৮ মার্চ, ২০০৮ সালে আন্তর্জাতিক নারী দিবসের জন্য প্রতিষ্ঠিত হয়। দলটি প্যারিসে অ্যাক্ট আপ-প্যারিস এবং *প্যান্থেরেস রোজেস*, *প্লেস ডি ল্য রিপাবলিকে*-এর একটি মূর্তির সাথে দাড়ি রেখে প্রদর্শন করেছিল।

বারবে ডি'ওর ডিপ্লোমা - লা বারবে টুলুস
২০০০ সালের দিকে এই দলটি আবির্ভূত হয়েছিল, যা ২০০৩ সালে *নি পুতেস নি সউমিসেস*  এবং ২০০৯ সালে *অসেজ লা ফেমিনিস* বা ২০১০ সালে *লেস টুমুলটুয়েসেস* সমিতি তৈরি করে নারীবাদীদের একটি নতুন প্রজন্ম হিসেবে আবির্ভূত হয়েছিল।

মিডিয়াতে, ২০০৯ সালে *কসেট* ম্যাগাজিন তৈরি ফ্রান্সে নারীবাদের পুনর্নবীকরণের একটি সাক্ষ্য। জয় সোরম্যান বলেছিলেন, "এই দলগুলি তরুণ প্রজন্মের মধ্যে রাজনৈতিক সক্রিয়তার পুনর্নবীকরণের জীবন্ত প্রমাণ"। উপহাসের অনুভূতির সাথে, লা বারবে "সক্রিয় বিড়ম্বনা"-এর আরও সাধারণ আন্দোলনে অংশ নিয়েছিল যেমন *দ্য কল অ্যান্ড দ্য পিক্যাক্স*, *প্রিকারিয়াস জেনারেশন*, *ব্ল্যাক ট্রাইডেস*, *সেভস দ্য রিচেস এট লে ক্লাউনস অ্যাঁ রেস্পন্সিবিলিটিস সোসালিইস* ।

তথ্যসূত্র
---------

1. ↑  "The Guardian. French feminism is back – with beards"। *abarbelabarbe.org*। সংগ্রহের তারিখ ২৩ ফেব্রুয়ারি ২০২৩।
2. ↑  "A chacune son féminisme"। *Libération.fr* (ফরাসি ভাষায়)। সংগ্রহের তারিখ ২০১৮-০৯-০২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "A chacune son féminisme"। *Libération.fr* (ফরাসি ভাষায়)। সংগ্রহের তারিখ ২০১৮-০৯-০২।
4. ↑  Harrietamy (২০০৮-০২-২৮), *la barbe eric zemmour*, সংগ্রহের তারিখ ২০২৩-০২-২৩
5. ↑  ""La barbe" contre "la domination masculine""। *L'Obs* (ফরাসি ভাষায়)। সংগ্রহের তারিখ ২০২৩-০২-২৩।
6. ↑  COM, PEETERS। "Tasse de Thé, Culture Lesbienne"। *old.tassedethe.com*। সংগ্রহের তারিখ ২০২৩-০২-২৩।
7. ↑  "Journée de la femme: la relève veut donner un nouveau souffle au féminisme"। *ladepeche.fr* (ফরাসি ভাষায়)। সংগ্রহের তারিখ ২০২৩-০২-২৩।
8. ↑  "L'émancipation des femmes passera par celle des hommes"। *Le Monde.fr* (ফরাসি ভাষায়)। সংগ্রহের তারিখ ২০২৩-০২-২৩।
9. ↑  "Les partisans du rire militant"। *Le Monde.fr* (ফরাসি ভাষায়)। সংগ্রহের তারিখ ২০১৮-০৯-০২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
দাবা সেট
একটি **দাবা সেটে** দুটি বর্ণের বত্রিশটি দাবা খেলার গুটি এবং দাবা খেলাতে একটি দাবা বোর্ড ব্যবহৃত হত।  দাবা দুটি খেলোয়াড় খেলেন, প্রত্যেকটি পক্ষে এক রাজা, এক মন্ত্রী, দুটি নৌকা, দুটি হাতি, দুটি ঘোড়া এবং আটটি সৈন্য দিয়ে শুরু হয় । দাবা সরঞ্জামগুলি প্রায়শই **দাবা সেট** সহ একটি দাবা বাক্স, দাবার ঘড়ি এবং দাবার টেবিল থাকে। দাবা সেটগুলি বিভিন্ন ধরনের শৈলীতে তৈরি করা হয়, প্রায়শই ব্যবহারিক উদ্দেশ্যে নয় অলঙ্করণের জন্য। টুর্নামেন্ট খেলার জন্য, স্টাউনটন দাবা সেটটি পছন্দসই বা প্রয়োজনীয়।

আরো দেখুন
---------

* ডুব্রোভনিক দাবা সেট
* গোকিয়ে সমিতি দাবা যাদুঘর

তথ্যসূত্র
---------

1. ↑  FIDE Standards of Chess Equipment and tournament venue for FIDE Tournaments

| * দে
* স
দাবার গুটি |
| --- |
| সনাতনী গুটি | 
* সৈন্য
* নৌকা
* ঘোড়া
* হাতি
* মন্ত্রী
* রাজা

 |
| পরীর গুটি | 
* আলফিল
* আমাজন
* বেরোলিনা সৈন্য
* উট
* সেন্ট্যুর
* দাব্বাবা
* সম্রাজ্ঞী
* ফার্জ
* জিরাফ
* ফড়িং
* কিরিন
* মান
* নাইটরাইডার
* ফনিক্স
* রাজকুমারী
* থ্রিলিপার
* ট্রিপার
* ওয়াজির
* জেব্রা

 |
| দাবা সংশ্লিষ্ট | 
* দাবা সেট
* দাবা বাক্স
* হিপ্পোগোনাল
* কালারবাউন্ড

 |
| 
* দাবা গুটির আপেক্ষিক মান
* ইউনিকোডে দাবার প্রতীকসমূহ

 |
**মাজ লিলিমুর আর্ভিডসন** (১ মে ১৯৪৩ - ২৩ এপ্রিল ২০১২) একটি সুইডিশ ট্রেড ইউনিয়ন নেতা গভর্নর। তিনি ১৯৯৮ থেকে ২০০৪ সাল পর্যন্ত গটল্যান্ডের গভর্নর ছিলেন।.

প্রাথমিক জীবন ও ক্যারিয়ার
--------------------------

আর্ভিডসন নার্স হিসাবে প্রশিক্ষিত এবং পরবর্তীতে উদ্বেবাল্লা হাসপাতালের নার্সিং সহকারী হিসেবে কাজ করেন। আর্ভিডসন নার্সিং এর পাশাপাশি ট্রেড ইউনিয়নের সাথে যুক্ত হন। ১৯৭২ সালে সুইডিশ মিউনিসিপাল ওয়ার্কার্স ইউনিয়নে একাডেমিক ন্যায়পাল হিসাবে কর্মরত ছিলেন। ১৯৮২ সালে তিনি ন্যায়পাল হিসেবে নিযুক্ত হন এবং ১৯৮৩ সালে উপ-রাষ্ট্রপতি হিসেবে নিযুক্ত হন।

জুন ১৯৮৮ সালে তিনি সুইডিশ মিউনিসিপাল ওয়ার্কার্স ইউনিয়নের সভাপতি নিযুক্ত হন। তিনি ইউনিয়নের প্রথম মহিলা রাষ্ট্রপতি। এছাড়াও, তিনি সুইডিশ ট্রেড ইউনিয়ন কনফেডারেশনের (এলও) যেকোনো সংস্থার প্রথম মহিলা রাষ্ট্রপতি হন। ১৯৯০ থেকে ১৯৯১ সাল পর্যন্ত তিনি সুইডিশ সোশ্যাল ডেমোক্র্যাটিক ওয়ার্কার্স পার্টির নির্বাহী বোর্ডের সদস্য ছিলেন।

১৯৯৫ সালে, তিনি পাকস্থলীল আলসারের কারণে সুইডিশ মিউনিসিপাল ওয়ার্কারস ইউনিয়নের প্রেসিডেন্ট পদ থেকে অবসর নেন। তিনি ভক্সজো বিশ্ববিদ্যালয়ের বোর্ডের এবং এস্তোনিয়ার দুর্যোগ বিশ্লেষণ গোষ্ঠীর সদস্য ছিলেন।

১৫ জানুয়ারী ১৯৯৮ সালে সুইডিশ সরকার আর্ভিডসনকে গোটল্যান্ডের গভর্নর হিসেবে নিয়োগ দেন।গভর্নর হিসাবে দায়িত্ব পালনের সময় তিনি বিশেষ করে দ্বীপ থেকে মূল ভূমিতে পরিবহন ব্যবস্থার উন্নয়ন করেন। ২৯ ফেব্রুয়ারি ২০০৪ এ তিনি গভর্নরের পদ থেকে অবসর গ্রহণ করেন।২০০৩ সালে আর্ভিডসন সুইডিশ ন্যাশনাল মেরিটাইম জাদুঘরের চেয়ারম্যান হিসেবে নিযুক্ত হন, তবে ২০০৪ সালের শেষদিকে চাকরি ছেড়ে দেন।
২০১২ সালের ২৩ এপ্রিলে তিনি রোগাক্রান্ত অবস্থায় মৃত্যুবরণ করেন।

২০০৩ সালে আর্ভিডসন সুইডিশ ন্যাশনাল মেরিটাইম জাদুঘরের চেয়ারম্যান হিসেবে নিযুক্ত হন, তবে ২০০৪ সালের শেষদিকে চাকরি ছেড়ে দেন।

২০১২ সালের ২৩ এপ্রিলে তিনি রোগাক্রান্ত অবস্থায় মৃত্যুবরণ করেন।

তথ্যসূত্র
---------

1. ↑  Lillemor Arvidsson is dead *Aftonbladet*, 23 April 2012.
2. ↑  "Lillemor Arvidsson död"। ১০ মে ২০১২ তারিখে মূল থেকে আর্কাইভ করা। সংগ্রহের তারিখ ১২ জুলাই ২০১৭।
3. ↑  Hakeberg, Anna Sofia (২৩ এপ্রিল ২০১২)। "Minns henne som folklig"। ২১ নভেম্বর ২০২১ তারিখে মূল থেকে আর্কাইভ করা। সংগ্রহের তারিখ ১২ জুলাই ২০১৭।
4. ↑  "Svenska Kommunalarbetarförbundet 2012-04-23: Kommunals fd ordförande Lillemor Arvidsson har avlidit"। ২৩ জুলাই ২০১২ তারিখে মূল থেকে আর্কাইভ করা। সংগ্রহের তারিখ ১২ জুলাই ২০১৭।
5. ↑  tobias.brandel@svd.se, Tobias Brandel। "Kulturchef i nytt blåsväder"। সংগ্রহের তারিখ ১২ জুলাই ২০১৭।
6. ↑  "Lillemor Arvidsson är död"। সংগ্রহের তারিখ ১২ জুলাই ২০১৭।

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* মার্কিন যুক্তরাষ্ট্র
* সুইডেন

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি

 |
কম্পিউটিংয়ে **সুপারইউজার** হলো, একটি বিশেষ ব্যবহারকারী একাউন্ড যা দিয়ে সিস্টেম প্রশাসন নিয়ন্ত্রণ করা হয়। অপারেটিং সিস্টমের উপর ভিত্তি করে, এই নাম বিভিন্ন রকমভাবে ব্যবহৃত হয় যেমন **রুট**, **এডমিনিস্ট্রেটর**, **এডমিন** অথবা **সুপারভাইজর**। কিছু কিছু ক্ষেত্রে নাম গুরুত্বপূর্ণ হয় না তার পরিবর্তে ব্যবহারকারী প্রোফাইলে অনুমতি প্রদান সংবলিত একটি চিহ্নের মাধ্যমেই প্রশাসকের কার্য সম্পাদন করা যাবে কিনা তা ঠিক করা হয়।

যেসব ওএসে সুপারইউজার ধারনাটি ব্যবহৃত হয় তাতে সাধারনভাবে ধরে নেয়া হয় যে বেশিরভাগ এপ্লিকেশনের কাজ সাধারণ একাউন্টের মাধ্যমেই করা যায় আর সাধারণ একাউন্টের সিস্টেম ব্যাপী পরিবর্তন সাধন করা সম্ভব নয়।

নভেল নেটওয়্যার
---------------

নভেল নেটওয়্যারে সুপারইউজারকে ডাকা হত "সুপারভাইজর", পরবর্তীতে নাম রাখা হয় "এডমিন"

ওপেনভিএমএস
----------

ওপেনভিএমএসে সুপারইউজার একাউন্টের নাম হল "সিস্টেম"।

নিয়মিত ব্যবহারকারী
-------------------

যেসব একাউন্ট সুপারইউজার একাউন্ট নয় সেগুলোই নিয়মিত ব্যবহারকারী একাউন্ট।

আরো দেখুন
---------

* nobody (username)
* passwd
* পাওয়ার ইউজার
* রুটিং (এনড্রয়েড ওএস)
* Rootkits
* sudo

তথ্যসূত্র
---------

বহিঃসংযোগ
---------


উইকিঅভিধানে ***সুপারইউজার*** শব্দটি খুঁজুন।

* root Definition - by The Linux Information Project (LINFO)
* An Introduction to Mac OS X Security  ওয়েব্যাক মেশিনে আর্কাইভকৃত ৫ মার্চ ২০০৪ তারিখে
* Discussion on origin of Charlie Root at pipermail
***লিলিয়াম নেপালেন্স*** প্রজাতিটি লিলিয়াসিয়াই (*লিলি*) পরিবারের অন্তর্ভুক্ত একটি এশীয় উদ্ভিদ, যা নেপালের লিলি নামেও পরিচিত। এটি হিমালয় এবং এর নিকটবর্তী অঞ্চল যেমন: উত্তর থাইল্যান্ড, উত্তর মায়ানমার, আসাম, ভুটান, সিকিম, নেপাল, উত্তরাখন্ড, তিব্বত ও ইউনানের আদিম অধিবাসী। সমুদ্রপৃষ্ঠ থেকে ১,২০০ থেকে ৩,০০০ মিটার (৩,৯০০ থেকে ৯,৮০০ ফুট) উঁচু ভেজা বনাঞ্চলের সীমানায় একে বাড়তে দেখা যায়।

*লিলিয়াম নেপালেন্স* প্রায় ১ মিটার পর্যন্ত উঁচু হলেও উচ্চতা সচরাচর এর কমই হয়। এর বাল্ব থেকে স্টোলন বের হয় এবং নতুন রোপণ করা বাল্বের ক্ষেত্রে প্রায়শই রোপণের স্থান থেকে কিছুটা দূরে এর শুট বের হয়ে আসে। ফুলের সংখ্যা খুবই অল্প হয়। ফুল প্রায়শই একক, দুলের মতো বা ঝুলানো ও বেগুনি বর্ণের গলাযুক্ত হয়; ফুলের রঙ ফ্যাকাশে সবুজ হয়ে থাকে। ফুলগুলো সাধারণত দিনের আলোতে গন্ধহীন থাকে এবং অন্ধকারে এর প্রচণ্ড সুগন্ধি বের হয়।

চাষ
---

লিলিয়াম নেপালেন্সের চাষের ক্ষেত্রে শীতল কাচঘর সবচেয়ে উপযুক্ত। হিউমাস সমৃদ্ধ ঈষৎ-অম্লীয় ও ভাল নিষ্কাশন ব্যবস্থাযুক্ত মাটি এই উদ্ভিদের জন্য অধিক পছন্দনীয়। It prefers the bulb to be kept cool while the plant itself can stand full sun. বসন্তে তুষার গলে যাওয়ার কৃত্রিম আবহের মধ্যে এ গাছে ভালভাবে সেচ দেওয়া উচিত। ফুল ফোটার পর গাছটিকে যথাযথভাবে শুষ্ক রাখতে হয়, অন্যথায় এর বাল্বে পচন ধরে।

বিশেষ দ্রষ্টব্য
---------------

* *Lilium nepalense* var. *burmanicum*-এর বর্তমান নাম *Lilium primulinum* var. *burmanicum*
* *Lilium nepalense* var. *ochraceum*-এর বর্তমান নাম *Lilium primulinum* var. *ochraceum*

তথ্যসূত্র
---------

1. 1 2 3  Kew World Checklist of Selected Plant Families
2. ↑  Garden of Eaden, Lilium nepalense, The Lily of Nepal  text in English; color photos
3. 1 2  Flora of China Vol. 24 Page 143 紫斑百合 zi ban bai he *Lilium nepalense* D. Don, Mem. Wern. Nat. Hist. Soc. 3: 412. 1820.

 উইকিমিডিয়া কমন্সে Lilium nepalense সম্পর্কিত মিডিয়া দেখুন।

|  |  |
| --- | --- |
| ট্যাক্সন শনাক্তকারী | 
* Wikidata: Q138632
* Wikispecies: Lilium nepalense
* EoL: 1002652
* FoC: 200027733
* GBIF: 2753318
* GRIN: 22195
* iNaturalist: 486421
* IPNI: 537687-1
* NCBI: 82324
* Plant List: kew-280034
* POWO: urn:lsid:ipni.org:names:537687-1
* Tropicos: 18404797
* WCSP: 280034

 |

  

টেমপ্লেট:Liliales-অসম্পূর্ণ
**সুপার মাচি** হল ২০২২ সালে মুক্তি পাওয়া ভারতীয় তেলেগু ভাষার একটি প্রণয়ধর্মী হাস্যরসাত্মক-নাট্য চলচ্চিত্র। চলচ্চিত্রটি রচনা এবং পরিচালনা করেছেন পুলি ভাসু, প্রযোজনা করেছে রিজওয়ান এন্টারটেইনমেন্ট। চলচ্চিত্রটিতে কল্যাণ দেভ এবং রচিতা রাম (এটি তাদের তেলেগু চলচ্চিত্রের অভিষেক চলচ্চিত্র) ছাড়াও অভিনয় করেছেন যখন রাজেন্দ্র প্রসাদ, নরেশ এবং পোসানি কৃষ্ণ মুরালি। এই চলচ্চিত্রটির শিরোনামটি *এস/ও সত্যমূর্তি* চলচ্চিত্রের একই নামের গান থেকে অনুপ্রাণিত হয়ে নেওয়া হয়। চলচ্চিত্রটি ১৪ জানুয়ারী ২০২২ সালে প্রেক্ষাগৃহে মুক্তি পায়

অভিনয়ে
-------

* রাজুর চরিত্রে কল্যাণদেব
* মীনাক্ষীর চরিত্রে রচিত রাম
* রাজেন্দ্র প্রসাদ
* নরেশ
* পসানি কৃষ্ণ মুরলী
* প্রগতি
* অজয়
* জবরদস্থ মহেশ
* সত্য
* ভাদ্রম
* প্রুধ্বী রাজ

নির্মাণ এবং মুক্তি
------------------

*সুপার মাচি* চিরঞ্জীবীর জামাই কল্যাণদেবের দ্বিতীয় চলচ্চিত্র। এটি পরিচালনা করেছেন নবাগত পুলি ভাসু এবং সঙ্গীত পরিচালনা করেছেন এস. থামন। প্রথমদিকে, রিয়া চক্রবর্তীকে নায়িকা হিসাবে চুক্তিবদ্ধ করা হয়েছিল। তবে পরে কন্নড় অভিনেত্রী রচিতা রাম তার স্থলাভিষিক্ত হন যিনি এই চলচ্চিত্রের মাধ্যমে তেলেগুতে আত্মপ্রকাশ করেন। ২০১৯ সালের শুরুর দিকে চলচ্চিত্রটির নির্মাণ শুরু হয় কিন্তু স্ক্রিপ্টে বড় পরিবর্তনের কারণে এটি আটকে রাখা হয়। ২০১৯ সালের নভেম্বরে নির্মাণ আবার শুরু হয়, কিন্তু ভারতে কোভিড-১৯ লকডাউনের কারণে মার্চ ২০২০-এ আবার বন্ধ হয়ে যায়। ২০২১ সালের জুন মাসে হায়দ্রাবাদের রামানাইডু স্টুডিওতে ছবিটির বাকি অংশের কাজ হয়।

*দিস প্রপার্টি বেলংস টু মীনাক্ষী* শিরোনামে ছবিটি একই সাথে কন্নড় ভাষায় মুক্তি দেওয়ার পরিকল্পনা করা হয়, তবে কন্নড় সংস্করণটি পরে বাদ দেওয়া হয়েছিল। বেশ কিছু বিলম্বের পর, ১৪ জানুয়ারী ২০২২ তারিখে চলচ্চিত্রটি প্রেক্ষাগৃহে মুক্তি পায়।

সাউন্ডট্র্যাক
-------------

সাউন্ডট্র্যাক অ্যালবামটিতে পাঁচটি গান রয়েছে, যেগুলিতে সুর দিয়েছেন এস. থামন এবং গানগুলি প্রকাশ করে আদিত্য মিউজিক।

তথ্যসূত্র
---------

1. ↑  "Kalyaan Dhev's film is titled 'Super Machi'"। *Indiaglitz*। ২৬ অক্টোবর ২০১৯।
2. ↑  "Super Machi: Kalyaan Dhev's new film title and first look poster unveiled"। *The Times of India*। ২০১৯-১০-১০।
3. ↑  "Rhea Chakraborty roped in for Kalyan Dhev's next"। *The Times of India* (ইংরেজি ভাষায়)। ২০১৯-০১-১৯।
4. ↑  "Rachita Ram's Telugu debut"। *Deccan Chronicle*। ২০১৯-১১-১৭।
5. ↑  Sharma, Bhavana (২০১৯-১১-১৬)। "Kannada actress Rachitha Ram roped in for Kalyan Dhev's Super Machi"। *IB Times*।
6. 1 2  "Kalyaan Dhev and Rachita Ram's 'Super Machi' to release in Kannada too"। *The Times of India*। ২০১৯-১২-১২।
7. ↑  Vyas (২০২০-০৬-২২)। "Kalyaan Dhev Super Machi Last Schedule Begins"। *The Hans India*।
8. ↑  "Kalyaan Dhev, Rhea Chakraborty's 'Super Machi' to release on OTT?"। *The Times of India*। ২০২১-০৫-২১।
9. ↑  "Kalyaan Dhev's 'Super Machi' Joins List Of Sankranth Releases"। *Outlook India*। ২ জানু ২০২২।
10. ↑  "Super Machi"। *Jio Saavn*। সংগ্রহের তারিখ ২০২২-০১-১৪।

বহিঃসংযোগ
---------

* ইন্টারনেট মুভি ডেটাবেজে *সুপার মাচি*  (ইংরেজি)
***চিপ*** একটি কম্পিউটার এবং কমিউনিকেশন ম্যাগাজিন যেটি চিপ হোল্ডিং (পূর্বে ভোগেল বার্দা হোল্ডিং গিএমবিএইচ) প্রকাশিত করে। এটি ইউরোপ এবং এশিয়ার কয়েকটি দেশে প্রকাশিত হয়। চিপ ম্যাগাজিনের জার্মান সংস্করণ প্রকাশিত হয় ১৯৭৮ সালের সেপ্টেম্বরে। এটি জার্মানির সবচেয়ে পুরাতন কম্পিউটার ম্যাগাজিন এবং বড় পরিসরে এটি ছাপানো হয়। এটি একটি মাসিক ম্যাগাজিন। ২০০৮ সাল পর্যন্ত ম্যাগাজিনটির প্রায় ৪,১্‌০১৯ কপি বিক্রয় হয়েছে।

জার্মানির বাজারে আরো কিছু প্রযুক্তি সম্পর্কিত ম্যাগাজিন রয়েছে যা চিপের শক্ত প্রতিদ্বন্দী। এদের মধ্যে কম্পিউটার বিল্ড, পিসি-ওয়েল এবং সিটি উল্লেখযোগ্য।

চিপ অনলাইন সংস্করণ
------------------

চিপ ব্র্যান্ডের একটি অনলাইন সংস্করণ রয়েছে যেটি সম্পূর্ণ স্বাধীন। এর নাম চিপ অনলাইন। এটি জার্মানির মধ্যে সর্বাধিক বেশি প্রবেশ করা অনলাইন পোর্টাল। এই অনলাইন সংস্করণে সফটওয়্যার, হার্ডওয়্যার টেস্ট করার পাশাপাশি দামও দেখা যায়। এছাড়া রয়েছে ডাউনলোডের সুযোগ এবং সাম্প্রদায়িক বিভাগ। মার্চ ২০১৯-এর হিসাব অনুযায়ী[হালনাগাদ], আলেক্সা র‍্যাংকিং-এ জার্মানির প্রথম ৩০ টি ওয়েরসাইটের মধ্যে এটি একটি। চিপ অনলাইন চিপ ডিজিটাল গিএমবিএইচ দ্বারা পরিচালিত হয়।

ম্যাগাজিন
---------

বর্তমানে নিমোক্তভাবে ম্যাগাজিনটি প্রকাশিত হয়ঃ

* *চিপ প্রিমিয়াম* (প্রিমিয়াম (৩ টি ডিভিডি) অথবা ১টি ডিভিডি
* *চিপ ফোটো ভিডিও ডিজিটাল মিট ডিভিডি*
* *চিপ টেস্ট এন্ড কাউফ*
* *চিপ লিনাক্স*

পরিসংখ্যান
----------

### মাসিক সাময়িকী বিক্রয়

### গ্রাহক

তথ্যসূত্র
---------

1. ↑  "Chip.de"। *Alexa*। ২০১৫-০২-০৮ তারিখে মূল থেকে আর্কাইভ করা। সংগ্রহের তারিখ ২০১৯-০৩-১৭।
2. ↑  "CHIP Premium"। ২০১৪-০৭-১৩ তারিখে মূল থেকে আর্কাইভ করা। সংগ্রহের তারিখ ২০১৪-১২-৩০।
3. ↑  "CHIP mit DVD"। ২০১৫-০৩-১৬ তারিখে মূল থেকে আর্কাইভ করা। সংগ্রহের তারিখ ২০১৪-১২-৩০।
4. ↑  "CHIP Foto Video Digital mit DVD"। ২০১৫-০৩-২১ তারিখে মূল থেকে আর্কাইভ করা। সংগ্রহের তারিখ ২০১৪-১২-৩০।
5. ↑  "CHIP Test & Kauf"। সংগ্রহের তারিখ ২০১৪-১২-৩০।
6. ↑  "CHIP Linux"। সংগ্রহের তারিখ ২০১৪-১২-৩০।

বাইরের সংযোগ
------------

* Chip.de
* download.chip.eu/en  ওয়েব্যাক মেশিনে আর্কাইভকৃত ১৪ মে ২০১৬ তারিখে
**৯এক্স মিডিয়া** হচ্ছে বৃহত্তম ভারতীয় সঙ্গীত সম্প্রচারক, যা ৫টি সঙ্গীতভিত্তিক টেলিভিশন চ্যানেল এবং একটি বলিউডের নিউজ পোর্টাল স্পটবয় পরিচালনা করে। এই ৫টি সঙ্গীত চ্যানেলগুলো হচ্ছে: ৯এক্সএম (সর্বশেষ বলিউড), ৯এক্স জলওয়া (চিরসবুজ হিন্দি), ৯এক্স ঝাকাস (মারাঠি), ৯এক্স টশন (পাঞ্জাবি) এবং ৯এক্সও (ইংরেজি)।

ইতিহাস
------

আইএনএক্স মিডিয়া প্রাইভেট লিমিটেড এবং আইএনএক্স নিউজ প্রাইভেট লিমিটেড নামে দুটি সংস্থার উদ্যোগে ২০০৭ সালে ইন্দ্রাণী মুখার্জী এই সংস্থাটি প্রতিষ্ঠা করেছিলেন।

২০০৯ সালের মার্চ মাসে, চেয়ারম্যান ও চিফ স্ট্র্যাটেজি অফিসার (সিএসও) পিটার মুখার্জী এবং প্রতিষ্ঠাতা ও সিইও ইন্দ্রাণী মুখার্জী আইএনএক্স মিডিয়াতে তাদের পরিচালনার ভূমিকা ছেড়ে দিয়েছিলেন।

২০১০ সালের আগস্ট মাসে, আইএনএক্স মিডিয়া পুনর্গঠন প্রক্রিয়ার অংশ হিসাবে নিজের নাম পরিবর্তন করে ৯এক্স মিডিয়ায় পরিণত হয়। ২০১৭ সালের অক্টোবর মাসে, এটি জি এন্টারটেইনমেন্ট এন্টারপ্রাইস ₹১৬০ কোটি ব্যয়ের জন্য অধিগ্রহণ করেছিল।

তথ্যসূত্র
---------

1. ↑  "Peter And Indrani Mukerjea Stepping Down At INX; Pradeep Guha To Come Onboard As Consultant"। contentSutra। ২০০৯-০৩-১০। ২০১০-১১-২৬ তারিখে মূল থেকে আর্কাইভ করা। সংগ্রহের তারিখ ২০২০-০১-১০।
2. ↑
3. ↑
4. ↑  "INX Media renamed 9X Media"। afaqs!। ২০১০-০৮-০৫। ২০১৬-০৯-১৯ তারিখে মূল থেকে আর্কাইভ করা। সংগ্রহের তারিখ ২০২০-০১-১০।
5. ↑  Bureau, Our (২০১৭-১০-০৬)। "Zee to acquire 9X Media, its arms for ₹160 cr"। *The Hindu Business Line* (ইংরেজি ভাষায়)। সংগ্রহের তারিখ ২০১৭-১১-১৮।

| * দে
* স
৯এক্স মিডিয়া |
| --- |
| বর্তমান চ্যানেল | 
* ৯এক্সএম
* ৯এক্সও
* ৯এক্স জলওয়া
* ৯এক্স টশন
* ৯এক্স ঝাকাস

 |
| বিলুপ্ত চ্যানেল | 
* ৯এক্স

 |